open-index/open-wikipedia-markdown huggingface dataset:
Dovydas Giedraitis

**Dovydas Giedraitis** (g. 2000 m. rugpjūčio 17 d.) – Lietuvos krepšininkas, atakuojantis gynėjas, rungtyniaujantis Kauno „Žalgirio“ klube.

## Biografija
Gimė buvusio krepšininko, ilgamečio Vilniaus „Lietuvos ryto“ žaidėjo Andriaus Giedraičio šeimoje. Brolis Karolis Giedraitis – taip pat profesionalus krepšininkas.

## Karjera

### NKL
2016 m. karjerą pradėjo Molėtų „Ežerūne“. Būdamas 16 metų buvo komados lyderis pelnydavo po 13.6 taško, atlikdavo po 4.5 rezultatyvaus perdavimo ir rinkdavo po 15.5 naudingumo balų.

### "Estudiantes"
Po sezono Molėtuose, Giedraitį pastebėjo Madrido „Estudiantes“ skautai. 2017 m. persikėlė į Ispanijos ACB lygos Madrido „Estudiantes“ klubą, su kuriuo sudarė ilgalaikę sutartį. Pradžioje rungtyniavęs už dublerių komandą, 2018–2019 m. sezone debiutavo pagrindinėje sudėtyje. 2020 m. liepą sutartis buvo pratęsta iki 2023 m..2021 m. rugpjūtį – iki 2024 m..

### "Lietkabelis"
2021 m. „Estudiantes“ iškritus į antrąją Ispanijos lygą, sezonui paskolintas Panevėžio „Lietkabeliui“. Su „Lietkabeliu“ debiutavo LKL ir Europos taurės turnyruose, kuriuose užfiksavo atitinkamai 7.9 taško, 1.5 atkovoto kamuolio ir 2.5 rezultatyvaus perdavimo, bei 8.6 taško, 1.8 atk. kamuolio ir 1.7 rez. perdavimo rodiklius.

### "Žalgiris"
2022 m. rugpjūčio 6 d. pasirašė 5 m. („3+2“) trukmės sutartį su Kauno „Žalgirio“ klubu.Žalgiris Madrido „Estudiantes“ klubui už Giedraitį sumokėjo 150 000 EUR išpirką. Kontrakte yra sąlyga, kad jeigu Giedraitis paliks „Žalgirį“ už išpirką, 50% išpirkos sumos gaus Madrido „Estudiantes“. 2025 m. vasarą klubas aktyvavo galimybę pratęsti sutartį, todėl Giedraitis liks „Žalgiryje“ iki 2026–2027 m. sezono pabaigos.

## Lietuvos jaunimo ir vyrų rinktinės
Su Lietuvos jaunimo rinktinėmis dalyvavo 2016 m. U-16 Europos, 2017 m. U-19 pasaulio, 2018 m. U-18 Europos ir 2019 m. U-19 pasaulio čempionatuose.

## Pasiekimai
* Europos U-16 krepšinio čempionato vicečempionas: 2016 m.
* LKL vicečempionas: 2022 m.
* Karaliaus Mindaugo taurė: 2023, 2024, 2025, 2026 m.
* LKL čempionas: 2023, 2025 m.

## Šaltiniai
Tatuinas

**Tatuinas** () – dykumų planeta išgalvotame „Žvaigždžių karų“ pasaulyje. Tai rusvai gelsvos spalvos planeta, skriejanti apie dvinarių žvaigždžių porą. Joje gyvena žmonių kolonistai ir įvairios kitos gyvybės formos. Pirmąsyk ši planeta sutinkama 1977 m. filme „Žvaigždžių karai: epizodas IV – nauja viltis“. Pavadinimas kildinamas iš nuošalios Tatavino gyvenvietės pietiniame Tunise.

Šiai planetai būdinga šėlstančios smėlio audros, jos kraštovaizdis – tai negyvos smėlio kopos, smailiaviršūniai kalnai, siauri kanjonai. Atviri vandens telkiniai nėra vaizduojami.

Tai gimtoji „Žvaigždžių karų“ trilogijos protagonisto Luko Skaivokerio ir jo tėvo Anakino Skaivokerio planeta. Būdamas tremtyje, čia apsistoja Obivanas Kenobis.

## Išnašos

## Nuorodos
* Straipsnis apie planetą „Wookieepedia“ svetainėje
Karajazo rezervatas

**Karajazo valstybinis gamtos rezervatas** () – saugoma gamtos teritorija šiaurės vakarų Azerbaidžane, netoli sienos su Gruzija bei Armėnija, Agstafos rajone, į vakarus nuo Muganli gyvenvietės, kairiajame Kuros krante. Įsteigtas 1978 m., siekiant apsaugoti Žemutinės Kartlijos lygumos gamtinius kompleksus.

Saugomi Kuros slėnyje augantys pakrančių miškai (tugajai), sparčiai nykstantys visoje Užkaukazėje. Žemutiniuose tugajuose veši tuopų, drebulių, šilkmedžių, gluosnių, eglūnų, gudobelių sąžalynai, aukščiau – ąžuolynai, tuopynai, antriniai baltažiedžių robinijų miškai.

Iš gyvūnų Karajazo rezervate sutinkami šernai, taurieji elniai, barsukai, šakalai, nendrinės katės, ūdros, fazanai.

## Šaltiniai
Kargatas

**Kargatas** () – miestas Rusijoje, Novosibirsko srityje, 177 km į vakarus nuo Novosibirsko, prie Kargato upės; rajono centras. Geležinkelio stotis prie Transsibiro geležinkelio, šalia praeina „Irtyšiaus“ plentas. Maisto pramonė. Yra išlikusi 1912 m. statyta vandens pumpavimo stotis (architektūros paminklas).

## Istorija
Kargato gyvenvietė minima nuo XVIII a. XIX a. pab. tapo valsčiaus centru, gyvenvietę pasiekė geležinkelis. Nuo 1957 m. – miesto tipo gyvenvietė, nuo 1967 m. – miestas.

## Šaltiniai
Nikola Radičević

**Nikola Radičevičius** (, 1994 m. balandžio 25 d.) – Serbijos krepšininkas, įžaidėjas.

Krepšinio mokėsi Belgardo „Partizan“ jaunimo sistemoje. Profesionalo karjerą pradėjo 2012 m. pasirašęs sutartį su „Sevilijos“ klubu (pagrindinėje jo sudėtyje nuolatos žaidė nuo 2014–2015 m. sezono). Vėliau žaidė „Crvena zvezdoje“, kituose Ispanijos, Italijos, Graikijos klubuose, bet ilgam niekur neužsilaikė. 2021 m. tapo Panevėžio „Lietkabelio“ žaidėju.

2015 m. NBA naujokų biržos antrajame rate 57-uoju šaukimu pakviestas Denverio „Nuggets“ (už šią komandą žaidė 2017 m. NBA vasaros lygoje), 2020 m. teisės į jį perduotos Detroito „Pistons“.

Nikola Radičevičius su Serbijos jaunimo rinktinėmis dalyvavo 2009 ir 2010 m. U-16 Europos, 2010 m. U-17 pasaulio, 2011 ir 2012 m. U-18 Europos čempionatuose.

## Laimėjimai
* Europos U-18 krepšinio čempionatas: sidabras (2011 m.), bronza (2012 m.)
* Europos U-16 krepšinio čempionatas: bronza (2009 m.)
* LKL vicečempionas: 2022 m.

## Šaltiniai
2022 m. Europos orientavimosi sporto kalnų dviračiais čempionatas

**2022 m. Europos orientavimosi sporto kalnų dviračiais čempionatas** – Tarptautinės orientavimosi sporto federacijos organizuotas geriausių Europos orientavimosi sporto kalnų dviračių atletų čempionatas, kuris vyko gegužės 18 d. – 22 d. Lietuvoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

Varžybų transliuotojas – TV6.

## Medalininkai

### Vyrai

### Moterys

### Mišrios rungtys

## Medalių lentelė

## Dalyvaujančios šalys

*  (8)
*  (11)
*  (7)
*  (10)
*  (17)
*  (7)
*  (3)
*  (2)
*  (3)
*  (4)
*  (9)
*  (3)
*  (1)
*  (1)
*  (5)
*  (8)
*  (7)
*  (1)

## Lietuvos komanda

;Individualios rungtys

;Estafetės

: DSQ – diskvalifikacija

## Šaltiniai

## Nuorodos
* Oficiali svetainė
Kaspars Bērziņš

**Kasparas Berzinis** (*Kaspars Bērziņš*, g. 1985 m. rugpjūčio 25 d.) – Latvijos krepšininkas, sunkiojo krašto arba vidurio puolėjas.

Profesionalo karjerą pradėjo 2003 m. Rygos „Skonto“ klube. Kitais metais išvyko į „Malagos“ klubą Ispanijoje, bet didžiąją sezono dalį praleido dublerių komandoje. Per savo karjerą daugiausia rungtyniavo Latvijos ir Ispanijos klubuose, vėliau Rusijoje.

2020 m. gruodžio pabaigoje pasirašė sutartį iki sezono pabaigos su „Šiaulių“ klubu. 2021 m. liepos pabaigoje pasirašė vienerių metų sutartį su Panevėžio „Lietkabeliu“. 2022 m. rugsėjo pabaigoje prisijungė prie Utenos „Uniclub Casino – Juventus“ klubo.

Kasparas Berzinis rungtyniavo Latvijos jaunimo rinktinėse, su Latvijos nacionaline rinktine dalyvavo 2013, 2015 m. Europos krepšinio čempionatuose.

## Laimėjimai
* FIBA Iššūkio taurė: 2008 m.
* Latvijos krepšinio lyga: 2008, 2011, 2012, 2013 m.
* VTB lyga – bronza: 2016 m.
* LKL lyga – sidabras: 2022 m.

## Šaltiniai
Comédie-Française

„**Comédie-Française**“ arba „**Théâtre-Français**“ – vienas iš nedaugelio valstybinių teatrų Prancūzijoje. Tai vienintelis valstybinis teatras, turintis savo aktorių kompaniją. Pagrindinė įmonės vieta yra „Salle Richelieu“. Teatras yra Karališkųjų rūmų komplekso, esančio 2 rue de Richelieu, André-Malraux aikštėje, 1-ojoje Paryžiaus apskrityje, dalis.

Teatras taip pat buvo žinomas kaip „Théâtre de la République“ (Respublikos teatras) ir „La maison de Molière“ (Moljero namas). Pastarąjį pavadinimą jis gavo iš žinomiausio dramaturgo, siejamo su „Comédie-Française“, Moljero trupės. Jis buvo laikomas prancūzų aktorių globėju. Jis mirė septynerius metus prieš tai, kai „La maison de Molière“ buvo pervadintas į „Comédie-Française“, o kompanija ir toliau buvo populiariai žinoma ankstesniu pavadinimu dar ilgai po oficialaus pavadinimo pakeitimo.

„Comédie-Française“ šiandien turi 3 000 kūrinių repertuarą ir tris teatro vietas Paryžiuje („Salle Richelieu“, „Théâtre du Vieux-Colombier“ ir „Studio-Théâtre“).

## Šaltiniai
Senatvė

**Senatvė** – žmogaus amžiaus tarpsnis, einantis po vidurinio amžiaus (daugiau kaip 60–70 m.). Lietuvos gyventojai laiko senu asmeniu, kuris sulaukia 70-ies metų. Kai kuriose visuomenėse neišskiriamas vidurinis amžius, todėl žmogus gali būti laukomas senu ir nuo 45 m.

Žmogaus kūnas sendamas tampa mažiau biologiškai funkcionalus, be to, jis praranda gebėjimą prisitaikyti prie metabolinio streso. Ilgainiui organizmą pradeda kamuoti ir įvairios ligos.

Industrializacijos paveiktose valstybėse senatvėje įprasta išeiti į pensiją, palikti darbovietę, turėti mažiau pareigų bei pasidžiaugti pelnytu poilsiu, tačiau tenka prižiūrėti ir anūkus. Tradicinėse visuomenėse senoliai labiau vertinami dėl per gyvenimą sukauptų žinių bei patirties, ypač visuomenėse, kuriose žinios perduodamos žodžiu.

## Šaltiniai
Vidurinis amžius

**Vidurinis amžius**, arba **vidutinis amžius** – žmogaus amžiaus tarpsnis tarp jauno suaugusiojo amžiaus ir senatvės (40–65 m.).

Viduriniajame amžiuje tiek vyrus, tiek moteris gali ištikti vidurinio amžiaus krizė, susijusi su klimakteriniu periodu. Psichologai pastebi, kad krizė, susijusi su moterų ir vyrų klimaksu, yra dažna.

Pagyvenę žmonės taip pat yra linkę daugiau mąstyti apie praeitį nei ateitį.

## Šaltiniai
1944 m. Islandijos konstitucinis referendumas

**1944 m. Islandijos konstitucinis referendumas** – Islandijoje surengtas konstitucinis referendumas, vykęs 1944 m. gegužės 20–23 d. 1918 m. gruodžio 1 d. Danijos ir Islandijos unijos aktu Islandijai buvo suteikta nepriklausomybė nuo Danijos, tačiau abi šalys liko asmeninėje sąjungoje, o Danijos karalius buvo ir Islandijos karalius. Dviejų dalių referendume rinkėjų buvo klausiama, ar unija su Danija turėtų būti panaikinta ir ar priimti naują respublikinę konstituciją. Abiem klausimams buvo pritarta, kiekvienam iš jų pritarė daugiau kaip 98 % respondentų. Bendras rinkėjų aktyvumas buvo 98,4 %.

## Rezultatai

## Pasekmės
Sąjunga su Danija buvo nutraukta 1944 m. birželio 17 d. Kadangi Danija vis dar buvo okupuota nacistinės Vokietijos, daugelis danų jautėsi įžeisti, kad šis žingsnis buvo žengtas tuo metu. Nepaisant to, Danijos karalius Kristijonas X nusiuntė islandams sveikinimo žinią.

1944 m. birželio 17 d. Tingvedliro nacionaliniame parke buvo surengta respublikinė šventė. 13.30 val. ministras pirmininkas Björn Þórðarson pradėjo iškilmes, po kurių buvo surengta religinė ceremonija. Bažnyčios varpams skambant, buvo pakelta Islandijos vėliava, o parlamento nariai pakilo iš savo vietų. Visi vienašališkai paskelbė, kad nuo šiol Islandija bus respublika. Tada parlamento nariai pirmuoju prezidentu išrinko Sveinn Björnsson. Karo metais jis buvo Islandijos regentas ir karaliaus vietininkas. Jis buvo vienintelis prezidentas, kurio tiesiogiai nerinko Islandijos gyventojai.

## Išnašos
Didžiojo Belto tiltas

**Didžiojo Belto tiltas** () (tikslesnis pavadinimas – **Didžiojo Belto fiksuota jungtis** ()) – iš kelių komponentų sudarytas tiltas, kertantis Didžiojo Belto sąsiaurį ir jungiantis Danijoje esančias Zelandijos ir Fiuno salas. Statinį sudaro kabamasis tiltas ir geležinkelio tunelis tarp Zelandijos ir sąsiaurio viduryje esančios mažos Sprogio salos bei dėžinės perdangos tiltas su tiek kelių eismo, tiek geležinkelio tuneliu tarp Sprogio ir Fiuno. Visos konstrukcijos ilgis – 18 km, iš kurių 6,8 km sudaro pagrindinis tiltas. Pagal ilgiausią tarpą tarp ramtų (1600 m) tiltas yra šeštas pagal ilgį pasaulyje, nors atidarymo metu buvo antras ilgiausias po Akaši Kaikio tilto.

Fiksuota jungtis pakeitė tarp salų kursavusius keltus, kurie nuo 1883 m. iki tilto atidarymo buvo pagrindinė susisiekimo priemonė sąsiauriui kirsti.

Debatai dėl tilto tiesimo užtruko 50 m., kol galop 1986 m. Danijos Vyriausybė nutarė tiltą statyti. Statybos buvo pradėtos 1991 m., o 1997 m. tiltas atidarytas traukinių, 1998 m. – kelių eismui. Skaičiuojama, kad statybos atsiėjo 21,4 mlrd. Danijos kronų (1988 m. kainomis), ir yra didžiausio masto ir brangiausias statybos projektas Danijos istorijoje. Tiltas labai pagreitino susisiekimą tarp salų, o dėl nutiestų Eresundo ir Mažojo Belto tiltų atvėrė galimybes iš Europos sausumos keliu pasiekti Švediją per Daniją.

## Šaltiniai
Kūdikystė

**Kūdikystė** – žmogaus amžiaus tarpsnis tarp gimimo ir vaikystės, pabaigą žymi kalbos pramokimas (1–2 m.).

Per pirmuosius gyvenimo metus kūdikis išmoksta šliaužti, ropoti, vaikščioti. Judesio raida tampa pagrindu tolesnei pažintinei ir kalbos raidai. Intensyviai vystosi vaiko rankų įgūdžiai, tobulėja rega, klausa, pažinimo ir suvokimo funkcija, lavėja motorinė sistema. Kūdikis pamažu pradeda domėtis savo kūnu, aplinkos daiktais, bendrauti su kitais žmonėmis.

## Šaltiniai
Andrologija

**Andrologija** ( – vyras + *λόγος* – mokslas) – medicinos šaka, tirianti vyro lytinių organų anatomiją, fiziologiją, ligų diagnostiką, gydymą ir profilaktiką.

Patalogija nagrinėja urologines ir kt. problemas. Be kita ko, tiria vyro reprodukcinę sistemą. Moterų problemas nagrinėja ginekologija.

Kaip atskira specialybė, andrologija registruota ne visose pasaulio šalyse. Šioje srityje neretai dirba endokrinologai, urologai, dermatovenerologai ar kitų specialybių medikai.

## Šaltiniai
Eureka Sitis

**Eureka Sitis** () – miestas vaiduoklis Pietų Afrikoje. Įkurtas 1885 m., kai Šebos rife buvo aptikta aukso. Eureka Sitis yra apie 7 km nuo Barbertono (Mpumalanga). Gyvenvietės griuvėsiai dabar patenka į šiaurinę saugomos teritorijos (*Mountainlands Nature Reserve*) dalį.

## Istorija
1886 m. čia gyveno apie 650 žmonių. 1886 m. Eureka Sityje buvo 3 parduotuvės, 3 viešbučiai, kepykla, vaistinė, miuzikholas, lenktynių trasa, barai. Iki šių dienų išliko viešbučio (*Victoria Hotel*) ir gretimos Šebos mokyklos griuvėsiai.

## Išnašos
Galvosūkių žaidimas

**Galvosūkių žaidimas** – kompiuterinių žaidimų žanras, apimantis visus žaidimus, kuriuose reikia spręsti galvosūkius. Vienuose galvosūkių žaidimuose gali tekti spręsti sudėtingas užduotis, reikalaujančias atitinkamų įgūdžių, logikos, kituose – perprasti tam tikrus šablonus, braižus, sekas, užbaigti tam tikrus žodžius ar jų derinius, taip pat neapsieinama be erdvinio mąstymo iššūkių.

## Subžanrai

### Fizikos žaidimas
Tai galvosūkių žanro žaidimų subžanras, kuriame žaidėjui reikia išspręsti galvosūkius vadovaujantis fizikiniais dėsniais supančioje aplinkoje ir duotus įrankius. Žaidime vis susiduriama su nuosekliai pateiktomis užduotimis, kurios po truputį sunkėja. Šis subžanras populiarus mobiliųjų žaidimų ir Flash varikliuku veikiančių žaidimų gretose. Žinomiausi žaidimų pavyzdžiai: „“, „Portal“, „Angry Birds“.

### Kodavimas
Šiuose žaidimuose reikalinga logika, paremta programavimo elementais. Tarp pavyzdžių yra tokie žaidimai kaip „The Incredible Machine“ serija, „SpaceChem“ ir „Infinifactory“.

### Tyrinėjimas
Šio subžanro žaidimuose reikia pelės paspaudimu spręsti įvairias užduotis, kurios primena kai kuriuos nuotykių žanro ar vaikščiojimo žaidimus. Priešingai nei kituose logikos reikalaujančiuose žaidimuose, šiame reikia pasitelkti induktyvaus samprotavimo gebėjimus, siekiant išspręsti pateiktas užduotis. Kadangi tokiuose žaidimuose nėra nuoseklios logikos, kiekviename lygyje žaidėjui privalu išbandyti aptinkamus mechanizmus, daugiau apvaikščioti žaidime esantį žemėlapį, kad įgytas žinias galėtų pritaikyti sprendžiant priešakyje laukiančius galvosūkius.

### Paslėptų objektų žaidimas
Kartais vadinamas „paslėptu paveikslėliu“ arba paslėptų objektų galvosūkių nuotykiu. Šiuose žaidimuose žaidėjui reikia rasti paslėptus daiktus ar objektus tam tikroje veiksmo vietoje pagal pateiktą sąrašą.

### Kortelių suderinamumas
Kortelių suderinamumo žaidimuose reikia rasti dvi vienodas korteles, kurios sutaptų savo išvaizda. Tokie žaidimai turi tam tikrų paralelinių panašumų su žaidimu „Tetris“, kuriame žaidėjui reikia apgręžti blokelius tokiu kampu ir kryptimi, kad krentantys ir apačioje esantys sutaptų pagal spalvą. Žinoma, tam kad žaidimas funkcionuotų pagal šį subžanrą, tai gali būti ir kitokie objektai nei kortelės, pavyzdžiui žaidime „Candy Crush Saga“ reikia suderinti du vienodus saldumynus, o žaidime „Bejeweled“ – juvelyrines brangenybes ir mineralus. Kai kuriuose kituose žaidimuose reikia rasti vienodus simbolius.

## Išnašos
Nepriklausomybės partija (Islandija)

**Nepriklausomybės partija** () – Islandijos liberaliai konservatyvi ir euroskeptiška politinė partija. Šiuo metu ji yra antra pagal dydį partija Altinge, turinti 14 vietų. 

Mokesčių klausimais Nepriklausomybės partija yra ekonomiškai liberali, pasisako už privatizaciją ir nepritaria intervencionizmui. Partiją labiausiai remia žvejai ir daug uždirbantys asmenys, ypač Reikjavike. Ideologiškai ji priskiriama nuo centro dešinės iki dešinės. Partija remia Islandijos narystę NATO, tačiau nepritaria idėjai prisijungti prie Europos Sąjungos (ES). Ji yra Tarptautinės demokratų sąjungos narė.

## Išnašos
Ūkininkas

**Ūkininku** vadinamas fizinis asmuo, kuris vienas arba su kitais asmenimis turi ūkį, jam vadovauja, valdo žemę, techniką, kitus išteklius, pagamintus produktus ar jų dalį parduoda rinkoje.

Daugiau nei pusė milijardo ūkininkų yra smulkieji, dauguma jų gyvena besivystančiose šalyse ir išlaiko beveik du milijardus gyventojų. Skaičiuojant pasauliniais mastais, 40 % dirbančiųjų žemės ūkyje sudaro moterys.

Žmonija ūkininkauja nuo neolito. Ūkininkystės atsiradimas yra vienas išskirtinių neolito bruožų. 5000–4000 m. pr. m. e., Bronzos amžiuje, pas šumerus jau buvo paplitusi darbo pasidalinimu grįsta žemdirbystė. To meto žemdirbystei itin svarbus buvo laukų drėkinimas, reikalingas maistinių kultūrų auginimui. Pavasario sėjoje dalyvaudavo iš trijų žmonių sudaryti būriai. Senovės egiptiečių ūkininkai pasėlių drėkinimui naudojo Nilo vandenį.

Panašiu metu kaip žemdirbystė atsirado gyvulininkystė, gyvulių auginimas išskirtinai ūkininkavimo tikslais. Šunys Rytų Azijoje buvo prijaukinti maždaug prieš 15 000 metų, ožkos ir avys – prieš maždaug 10 000 m. Azijoje, naminės kiaulės – prieš 9000 m. Artimuosiuose Rytuose or Kinijoje, arkliai – bent prieš 6000 m.

2021 m. Lietuvoje buvo 86 923 ūkininkų ūkiai (2013 m. – 113 800), o jų valdomas bendras žemės ūkio plotas sudarė 1 334 132,27 hektaro (2013 m. – 1 095 000 hektaro), ūkio vidutinis dydis – 15,35 hektaro. 57 % visų ūkių plėtojo mišrų žemės ūkį, 33 % – augalininkystę, 8 % – gyvulininkystę, 0,73 % – žemės ūkiui alternatyvią veiklą, 0,47 % – miškininkystę, 0,21 % – žemės ūkiui būdingų paslaugų veiklą, 0,1 % – žuvininkystę.

## Šaltiniai
Š-1

**Š-1** (Šenbergas – 1) buvo Lietuvos karo lakūno Vsevolodo Šenbergo 1921-1922 m. kurtas vienmotoris vienvietis sklandytuvas ir sportinis lėktuvas, monoplanas. Orlaivis buvo suprojektuotas 1921 m. pabaigoje, 1922 m. bemotoris planeris buvo užbaigtas ir išbandytas tempiant automobiliu, tačiau neatsiplėšė nuo žemės. Vėliau V. Šenbergas sukūrė šio orlaivio motorizuotą variantą.

## Konstrukcija ir statyba

V. Šenbergas savos konstrukcijos lėktuvą pradėjo projektuoti lygiagrečiai su Karo aviacijos Pirmosios eskadrilės vadu leitenantu Jurgiu Dobkevičiumi, kūrusiu savo pirmąjį lėktuvą Dobi-I. V. Šenbergas, 1921 m. tapęs Karo aviacijos Antrosios eskadrilės vadu, laisvalaikiu projektavo ir, padedamas savanorių kolegų, Karo aviacijos dirbtuvėse 1921 m. žiemą surinko savos konstrukcijos sportinį lėktuvą. Kai kuriuose šaltiniuose teigiama, kad lėktuvas buvo kuriamas kaip sklandytuvas, ir tik nepasisekus jo bandymas, V. Šenbergas pamėgino jį pertvarkyti į lėktuvą. Šiai hipotezei prieštarauja orlaivio konstrukcija - stori sparnai, platus fliuzeliažas ir pan. 

Lėktuvui buvo panaudota medžiaga ir detalės iš Nepriklausomybės kovose naudotos bei trofėjinės aviacijos technikos likučių. 

V. Šenbergo Š-1 buvo vienvietis medinės konstrukcijos aukštasparnis monoplanas, dengtas audeklu. Jo sparnai buvo trapecinės formos (nuo 1,9 m. pločio ties fiuzeliažu iki 0,9 m. ties galu), suapvalintais galais, prijungti prie viršutinės liemens dalies. Sparnų užpakalinėje dalyje įrengti labai ilgi, beveik per visus sparnus eleronai.

Lėktuvo liemens priekis buvo storas ir aukštas. Piloto sėdynė buvo įrengta viduryje sparno. Trūkstant lėšų įsigyti aviacinį variklį, kaip jėgainė lėktuvui buvo panaudotas 2 cilindrų  galios vidaus degimo, dvitaktis motociklo variklis Excelsior HO2, sumontuotas viršutinėje liemens dalyje. Konstruktoriui labai sunkiai sekėsi pritaikyti motociklo variklį sukti propelerį ir, greta labai silpno variklio, tai galėjo būti viena priežasčių, kodėl tolimesnis lėktuvo tobulinimas nutrūko. Dažniausiai teigiama, kad dėl didelio darbo krūvio V. Šenbergas nusprendė nebetęsti orlaivio tobulinimo darbų, nors šios versijos patikimumą mažina vėlesni V. Šenbergo, kaip inžinieriaus darbai, pvz. 1923 m. sukonstruotas pirmasis Lietuvoje skuteris.

Š-1 pilnai nebuvo baigtas ir iki 1922 m. pabaigos buvo išardytas.

## Techniniai duomenys:

## Šaltiniai

* (LT) Korbutas, Nerijus, "Vsevolodo Šenbergo lėktuvas Š-1", Plieno sparnai, LAM metraštis Plieno Sparnai Nr. 1, 1992 m. 

## Nuorodos
Lenktynių simuliacija

**Lenktynių simuliacija** – simuliacinių žaidimų subžanras, kuris bando kuo tikroviškiau perteikti automobilių sporto lenktynes, įtraukdamas realaus pasaulio kintamųjų poreikių elementus, kaip kuro sąnaudos, kėbulo ir ratų būklė, vairuojant automobilį reikia atsižvelgti į padangų sukibimą su važiuojamąja kelio danga ir stabdymo laiką. Tam, kad galėtų sėkmingai varžytis rungtyse, žaidėjas privalo išmanyti ir suvokti automobilių valdymo fiziką, kuri visai kaip ir realiame pasaulyje, valdoma profesionalių vairuotojų, yra sudėtinga. Lenktynių trasose apstu posūkių, vingių ir pakilimų, kurie reikalauja tinkamų sprendimų apskaičiuojant, kad būtų galima išlaikyti transporto priemonės kontrolę, prireikus staigiai sumažinti greitį, taip pat atsižvelgti į oro sąlygas, nuo kurių labai priklauso automobilio stabilumas. Ignoruojant šiuos faktorius, kyla grėsmė išlėkti iš trasos arba kelių sekundžių paklaida atsilikti nuo kitų varžovų. Šios realistiškos vairavimo sąlygos ir išskiria lenktynių simuliaciją nuo lenktynių arkados, kurioje didesnę reikšmę turi greitis ir apsukrumas.

Garsiausi subžanro žaidimai yra „rFactor“, „Race 07“, „Assetto Corsa“, „Project CARS“, „iRacing“ ir „Richard Burns Rally“. Lyginant su arkadinių lenktynių žaidimais, šie nėra tokie populiarūs, kadangi reikalauja didesnių įgūdžių ir labiau yra mėgstami užkietėjusių auto entuziastų. Tiems, kuriems prastai sekasi simuliaciniuose žaidimuose, bet nori kažko įmantresnio, galima rinktis "simkadomis" (pusiau arkada, pusiau simuliacija) vadinamus žaidimus, tokius kaip „Gran Turismo“, „Forza Motorsport“ ar „Colin McRae Rally“. 

## Išnašos
IBEX 35

**IBEX 35**
() – svarbiausias Ispanijos akcijų indeksas, administruojamas „Sociedad de Bolsas“. Indeksas apskaičiuojamas atsižvelgiant į 35-ių likvidžiausių, didžiausių ir pelningiausių įmonių akcijų kainas. Visų šių įmonių akcijomis yra prekiaujama Madrido akcijų biržoje.

Indeksas sudarytas 1992 m.

## Išnašos
2022–2023 m. UEFA Tautų lyga

**2022–2023 m. UEFA Tautų lyga** – antrasis UEFA rengiamo vyrų futbolo turnyro – UEFA Tautų lygos sezonas. Jame dalyvauja 55 UEFA narių nacionalinės rinktinės.

Turnyro formatas liko toks pats kaip 2020–2021 m. sezone. Komandų krepšeliai traukiant burtus buvo paskirstyti remiantis 2020–2021 m. UEFA Tautų lygos galutinių rezultatų pagrindu. 

Dėl Rusijos invazija į Ukrainą, Rusija šiame sezone buvo diskvalifikuota, ir automatiškai iškrito į žemesnį divizioną.

Lietuvos rinktinė žaidė C1 divizione, užėmė paskutinę, ketvirtąją vietą, ir žaidė atrankos rungtynes dėl išlikimo C divizione su Gibraltaro rinktine. Lietuvos rinktinė nugalėjo šiose rungtynėse ir išliko C divizione.

## Tvarkaraštis

## Varžybos

### A divizionas

#### A1 grupė

*  0:3 
*  1:2 
*  1:1 
*  1:2 
*  1:1 
*  0:1 
*  2:0 
*  0:1 
*  2:1 
*  2:0 
*  1:3 
*  2:0 

#### A2 grupė

*  2:1 
*  1:1 
*  2:2 
*  4:0 
*  2:0 
*  0:1 
*  2:0 
*  1:0 
*  0:4 
*  1:2 
*  0:1 
*  2:1 

#### A3 grupė

*  1:0 
*  1:1 
*  1:1 
*  2:1 
*  0:0 
*  1:1 
*  0:4 
*  5:2 
*  0:1 
*  1:0 
*  0:2 
*  3:3 

#### A4 grupė

*  2:1 
*  1:4 
*  6:1 
*  1:2 
*  2:2 
*  1:1 
*  3:2 
*  0:1 
*  2:1 
*  0:2 
*  1:0 
*  0:1 

### B divizionas

#### B1 grupė

*  1:0 
*  2:0 
*  0:1 
*  3:0 
*  3:0 
*  1:4 
*  1:1 
*  3:0 
*  0:5 
*  2:1 
*  3:2 
*  0:0 

#### B2 grupė

*  2:2 
*  1:1 
*  1:2 
*  2:2 
*  2:1 
*  1:1 

#### B3 grupė

*  1:1 
*  2:0 
*  2:0 
*  1:0 
*  1:1 
*  1:0 
*  0:3 
*  3:2 
*  1:0 
*  1:1 
*  0:2 
*  4:1 

#### B4 grupė

*  0:1 
*  0:2 
*  4:1 
*  1:2 
*  0:0 
*  0:1 
*  3:2 
*  2:2 
*  2:1 
*  4:1 
*  0:2 
*  1:1 

### C divizionas

#### C1 grupė

*  0:2 
*  4:0 
*  0:1 
*  0:6 
*  2:1 
*  0:2 
*  2:2 
*  2:0 
*  1:1 
*  3:3 
*  2:1 
*  1:0 

#### C2 grupė

*  0:2 
*  0:1 
*  0:0 
*  0:1 
*  3:0 
*  3:2 
*  2:0 
*  2:2 
*  2:1 
*  1:0 
*  3:1 
*  5:1 

#### C3 grupė

*  2:0 
*  0:1 
*  0:0 
*  0:1 
*  0:1 
*  1:1 
*  2:1 
*  2:0 
*  2:1 
*  1:2 
*  3:0 
*  1:1 

#### C4 grupė
 

*  4:0 
*  1:1 
*  0:2 
*  2:5 
*  1:1 
*  0:3 
*  0:0 
*  4:0 
*  2:0 
*  5:1 
*  1:2 
*  0:1 

### Varžybos dėl išlikimo C divizione
Iš pradžių buvo planuojama kad į D divizioną iškris dvi iš keturių paskutiniąsias vietas užėmusių komandų. Burtų būdu, buvo planuojama kad Lietuva žais su Baltarusija, o Gibraltaras su Kipru. Pralaimėjusios komandos turėjo iškristi į D lygą. 2023 m. gruodžio mėn. UEFA priėmė sprendimą kad suspenduota Rusijos rinktinė neiškris iš B į C divizioną, o bus pašalinta visai. Tokiu būdu, C divizione atsirado dar viena vieta. UEFA nutarė, kad dvi iš keturių geriausiai pasirodžiųsių paskutiniąsias vietas užėmusių komandų liks C divizione automatiškai, o dvi paskutiniosios žais atrankos rungtynes. Tokiu būdu Kipro ir Baltarusijos komandos automatiškai liko C divizione, o Lietuva žaidė su Gibraltaru.

|}

### D divizionas

#### D1 grupė

*  3:0 
*  0:2 
*  1:0 
*  0:0 
*  2:4 
*  2:1 
*  2:1 
*  0:2 
*  1:2 
*  0:2 
*  1:1 
*  2:0 

#### D2 grupė

*  2:0 
*  0:2 
*  1:2 
*  1:0 
*  2:1 
*  0:4 

## Finalinis turnyras
A diviziono grupių nugalėtojai varžosi dėl turnyro čempiono titulo.

### Pusfinaliai

### Mažasis finalas

### Finalas

## Šaltiniai
FTSE MIB

**FTSE MIB** () – svarbiausias Italijos akcijų indeksas, administruojamas „FTSE Group“. Indeksas apskaičiuojamas atsižvelgiant į 40-ies likvidžiausių, didžiausių ir pelningiausių įmonių akcijų kainas. Visų šių įmonių akcijomis yra prekiaujama Milano akcijų biržoje. 

Iš pradžių, 1992 m. indeksą sudarė 30 įmonių. 2003 m. indeksą pradėjo administruoti S&P grupė, jis išplėstas iki 40 komponentų. Nuo 2009 m. indekso administracija rūpinasi FTSE grupė.

## Išnašos
Kauno jachtklubas

**Kauno Žalgirio jachtklubas** – Kaune, Petrašiūnuose prie Kauno marių pakrančių įsikūręs jachtklubas. Šalimais yra valčių įlanka.

Pušyne prie Kauno marių įsikūręs jachtų uostas mėgiamas būriavimo profesionalų bei poilsiautojų. Šiltuoju sezonu ieškantiems pramogų siūlomi pasiplaukiojimai valtimis, jachtomis, kateriais. Vyksta įvairūs muzikiniai ir būriavimo renginiai. Be to, siūloma irklenčių, burlenčių nuoma. Yra teniso kortai, kempingas, buriavimo mokykla.

Kauno jachtklube veikia restoranai „Iešmas ir ližė“ bei „Marina“.

## Šaltiniai

## Nuorodos
* Oficiali svetainė
Atviras pasaulis

**Atviras pasaulis** kompiuteriniuose žaidimuose – žaidimo mechanika, grįsta laisvu judėjimu virtualiame pasaulyje, kurį žaidėjas gali laisvai tyrinėti ir nevaržomai rinktis užduotis ar siekti tikslų. Tai priešingybė linijiniu ar struktūriniu principu veikiantiems žaidimams. Atviro pasaulio mechanika aptinkama jau devintojo dešimtmečio žaidimuose (1981–1990), tačiau 2001-aisiais kompanijai „Rockstar Games“ išleidus „Grand Theft Auto III“, atsirado naujas konceptualinis standartas kuriamiems atviro pasaulio žaidimams.

Žaidimai, kuriuose galima laisvai klaidžioti, dažnai stokoja ribojančių sienų ar durų, blokuojančių kelią. Taip pat atvirose vietose nėra nematomo barjero, kuris padėtų neišklysti iš teritorijos ribų. Tačiau žaidimo pakraščiuose paprastai būna kokie nors kalnai ar jūros, dėl kurių žaidėjas negali žengti toliau. Linijiniams žaidimams būdingas pastovus žemėlapio užkrovimas su ekrano užsklanda, tačiau atvirame pasaulyje viskas yra dinamiškai generuojama ir užkraunama to dažnai nė nepastebint.

Nors atviro pasaulio žaidimuose erdvės ir pasirinkimų laisvė yra kone visa esmė, žaidėjas iš tikrųjų neturi besąlyginės laisvės techninių apribojimų prasme. Būtent todėl šiuose žaidimuose svarbiausia ne tai, kokių smagių dalykų juose galima nuveikti, bet žaidėjo autonomiškumas susiduriant su iššūkiais ir priimant sprendimus pagal žaidime egzistuojančias taisykles. Pavyzdžių, kuriuose svarbus yra autonomiškumas, galima rasti MMORPG žanro žaidimuose ar vieno žaidėjo režimą turinčioje „Fallout“ žaidimų serijoje. Be išvardintų dalykų, patrauklumo šios kategorijos žaidimams suteikia neretai duodamas personažo kūrimo įrankis, leidžiantis sukurti norimą jo išvaizdą, taip pat ir priskirti tam tikras savybes ar įgūdžius, o vėliau žaidimo eigoje priimti tam tikrus sprendimus, kurie nulems personažo likimą, todėl žaidime dažniausiai nebūna konkretaus tikslo, išskyrus siužeto liniją, kurią užbaigus išlieka laisvė ir toliau nevaržomai judėti po pasaulį, kaip kad būna žaidime „The Elder Scrolls V: Skyrim“.

## Išnašos
Sporto žaidimas

**Sporto žaidimas** – simuliacijos žanro žaidimas, su virtualiai pritaikytu sportu, kuriame pagal atitinkamą sporto šaką galima dalyvauti įvairiose varžybose ir jas laimėti iškovojant pvz. aukso taures ar medalius. Į šių žaidimų kategoriją įeina komandinis sportas, lengvoji atletika, ekstremalusis ir kovinis sportas. Kai kuriuose žaidimuose reikia tiesiogiai dalyvauti sporte (pvz. „FIFA“ žaidimų serija, „Pro Evolution Soccer“ ar „Madden NFL“), o kai kurie remiasi žaidimo proceso strateginiu valdymu ir organizavimu (pvz. „Football Manager“ ir „Out of the Park Baseball“). Nevisi žaidimai perteikiami itin realistiškai, kai kurie atlieka satyrinę funkciją, šitaip duodami komišką efektą, kaip kad yra žaidimuose „Need for Speed“, „Arch Rivals“ ar „Punch-Out!!“. Nuo neatmenamų laikų tai yra vienas populiariausių, o taip pat ir seniausių kompiuterinių žaidimų žanrų, ne gana to, savo populiarumu nenusileidžia ir pačioms realaus pasaulio sporto šakoms. Daugelis žaidimų siūlo realaus pasaulio sportininkų atitikmenis su jų vardais ir komandomis ar klubais, kuriuos žaidžiant galima valdyti įsijaučiant į jų rolę, be to, kasmet yra teikiami atnaujinimai atsižvelgiant į kintančią atitinkamų realaus pasaulio komandų sudėtį ar debiutuojančius sportininkus.

## Tipai

* Arkada
* Simuliacija
* Valdymas
* Multi-sportas
* Kovinis sportas

## Išnašos
Vladimiro Putino viršukalnė

**Vladimiro Putino viršukalnė** (, ) – viršukalnė Kirgizijoje, Tian Šanio kalnuose. Aukštis siekia 4446 m.

## Istorija

Pavadinti bevardę viršukalnę V. Putino, tuo metu užėmusio Rusijos premjero postą, garbei pasiūlė Ču srities valdžia 2010 m. gruodį. Šiam pasiūlymui Kirgizijos parlamentas pritarė 2011 m. vasario 17 d.

2022 m., vykstant Rusijos invazijai į Ukrainą, du Rusijos alpinistai, gyvenantys Kirgizijoje, įkopė į kalną ir jo viršūnėje iškėlė Ukrainos vėliavą kaip paramos ukrainiečiams ženklą.

## Išnašos
Half-Life: Alyx

**Half-Life: Alyx** – virtualios realybės akiniais veikiantis pirmojo asmens šaudyklės žanro kompiuterinis žaidimas, sukurtas ir išleistas 2020 m. kovo 23 d. kompanijos „Valve“. Žaidimas prieinamas Windows ir Linux platformoms su VR akinių palaikymu. Kitaip nei ankstesnėse „Half-Life“ žaidimų serijos dalyse, ši naudoja naujesnį, Source 2 varikliuką, kurį imta naudoti nuo 2016 m. žaidimo kūrimo pradžios. Kūrimo metu dirbo bene didžiausia komanda, kokią „Valve“ turėjo, įskaitant ir studijos „Campo Santo“ darbuotojus, kurių kompaniją „Valve“ įsigijo 2018 m. VR technologija paveikė didžiąją dalį žaidimo kūrimo aspektų, turint omeny tiek kovų mechanikas, tiek judėjimą ir lygių apipavidalinimą. 

„Half-Life: Alyx“ siužetas vyksta 5 metai iki „Half-Life 2“ istorijos. Pagrindinis personažas – Alyx Vance, kurią jau žinome iš antrosios dalies. Jos tikslas yra perimti superginklą, kurį turi invaziniai ateiviai Combine. Kaip yra būdinga „Half-Life“ žaidimams, Alyx tenka grumtis su įvairios rūšies sutvėrimais, kurie nuolatos lydi kiekviename žingsnyje. Kai kur reikia pasukti galvą sprendžiant galvosūkius, kruopščiai tyrinėti aplinką ir būti pasiruošus netikėtumams. VR technologija atlieka fatališką vaidmenį, nes žaidime tenka gravitacinėmis pirštinėmis liesti ir kelti nuo žemės įvairius daiktus, kai kurie iš jų gyvybiškai svarbūs. Gravitacinės pirštinės žaidime iš esmės veikia panašiai kaip ir gravitacinis ginklas iš „Half-Life 2“.

Kaip ir ankstesnės „Half-Life“ serijos dalys, šis žaidimas taipogi sulaukė pagyrų iš kritikų, kurie teigiamai vertino žaidimo grafikas, įgarsinimą, siužeto atpasakojimą ir atmosferą. Ne gana to, „Alyx“ smarkiai padėjo išpopuliarinti VR technologiją, kurio pardavimai išaugo dėka šio žaidimo.

## Nuorodos

* Oficiali svetainė

## Išnašos
Need for Speed: Hot Pursuit (2010 kompiuterinis žaidimas)

**Need for Speed: Hot Pursuit** – lenktynių žanro kompiuterinis žaidimas, sukurtas studijos „Criterion Games“ ir 2010 m. išleistas kompanijos „Electronic Arts“. Žaidimas skirtas PlayStation 3, Xbox 360, Wii, Microsoft Windows, iOS, Android, webOS ir Windows Phone platformoms. Wii versiją kūrė „Exient Entertainment“. Tai šešioliktoji „Need for Speed“ serijos dalis, senojo „Need for Speed III: Hot Pursuit“ (1998) atkūrimas naujesnės kartos techninei įrangai. 2020 m. lapkričio 6 d. išleista perdaryta žaidimo versija **„Need for Speed: Hot Pursuit Remastered“**, skirta Microsoft Windows, PlayStation 4, Xbox One ir Nintendo Switch.

Žaidimo veiksmas vyksta fiktyviame Seacrest County, paremtu Kalifornijos, Oregono ir Vašingtono valstijomis. Žaidėjas gali dalyvauti kelių tipų lenktynėse, taip pat žaisti interneto ryšiu, kuriame galima rinktis iš papildomų *Hot Pursuit*, *Interceptor* ir *Race* režimų. Čia atsiranda nauja "Autolog" sistema, leidžianti sujungti draugus į vieną bendrą tinklą, kurio pagalba galima lengvai susitikti žaidime pasivaržyti vienas prieš vieną arba peržvelgti vienas kito pasiekimus ir lygį. Be to, kūrėjai išleido papildomo turinio žaidimui, kurie prideda naujų automobilių, lenktynių ir gaudynių rungčių, įskaitant naujus apdovanojimus ir papildytą pasiekimų sąrašą.

„Need for Speed: Hot Pursuit“ buvo palankiai sutiktas kritikų, štai po 2010 m. organizuoto „Game Critics Awards“ gavo „Best Racing Game“ apdovanojimą, prie kurio prisidėjo ir kitų medijos priemonių įvertinimai bei apdovanojimai.

## Išnašos
Didkiemio mokykla

**Didkiemio mokykla** – buvusi mokykla Didkiemio kaime, Šilalės rajono savivaldybėje. Uždaryta 2008 m. Renovuotame mokyklos pastate įsikūrusi Didkiemio seniūnijos administracija, Šilalės bibliotekos skyrius, sporto aikštyne įrengta kaimo renginių vieta. Viename iš kabinetų veikia kraštotyros ekspozicija. Išlikusiame senosios mokyklos mediniame pastate įsikūrusi kaimo bendruomenė.

## Istorija

Šalia Didkiemio bažnyčios stovintis senas medinis pastatas – buvusi mokykla. 1918 m. įkurta „pradedamoji“ mokykla. Ji ilgai neturėjo savo patalpų, kol 1935 m. namą jai įgijo  pats mokytojas Pranas Šerpytis. 1939 m. pastatą nupirko Šilalės valsčiaus savivaldybė. 

Didkiemyje viena pirmųjų mokytojų (nuo 1926 m.) bei pavasarininkų draugijos steigėja buvo Ona Dapkutė-Razutienė (1908-1987). 1928 m. ji aprašė Vasario 16-osios dešimtmečio šventę, o šis tekstas saugomas tarp mokyklos muziejaus eksponatų. Per karą ji emigravo į JAV.

Iki 1961 m. Didkiemyje buvo pradinė, 1961–1992 m. – septynmetė, aštuonmetė, devynmetė mokykla. Nuo 1992 m. – Didkiemio pagrindinė mokykla, vėliau – Šilalės Simono Gaudėšiaus gimnazijos pagrindinio ugdymo skyrius.

## Žymūs mokiniai

* Pranas Petrošius, politikas, Tauragės meras

## Išnašos
Mohammad Ebrahim Khedri

**Mohamadas Ebrahimas Chedri** dar žinomas kaip **Pahlavanas Ebrahimas** (g. 1938 m. balandžio 11 d. Kabule – m. 2022 m. gegužės 22 d. Kabule) – hazarų kilmės Afganistano imtyninkas, olimpietis, Azijos žaidynių medalininkas.

## Biografija
1958 m. Mohamadas pirmą kartą dalyvavo Azijos žaidynėse. Svorio kategorijoje iki 67 kg afganas pralaimėjo dvi kovas ir galutinėje rikiuotėje užėmė 6-ą vietą tarp 7-ių dalyvių.

Savo debiutinėse 1960 m. vasaros olimpinėse žaidynėse Afganistanui atstovaujantis imtynininkas varžėsi svorio kategorijoje iki 62 kg. Sportininkas pralaimėjo pirmąją kovą prieš pakistanietį Muhamadą Achtarą, o antrame etape pralaimėjo meksikiečiui Robertui Valjechui ir iš tolimesnės kovos pasitraukė. Bendroje įskaitoje sportininkas užėmė 21-ą vietą tarp 25-ių reitinguotų imtyninkų.

1962 m. sportininkas dalyvavo savo antrose Azijos žaidynėse. Svorio kategorijoje iki 63 kg Mohammad pirmose kovose įveikė Indonezijos atstovą Naną Surdžaną ir Anatonijų Senonsą iš Filipinų, bet vėliau pralaimėjo pakistaniečiui Muhamadui Achtarui ir japonui Osamu Vatanabei. Susumavus visus taškus Afganistano atstovui atiteko bronzos medalis.

1964 m. vasaros olimpinėse žaidynėse sportininkas pasiekė savo geriausią olimpinį rezultatą. Afganistano atstovas įveikė argentinietį Raulį Romerą ir Jungtinės Karalystės atstovą Bertą Aspeną, bet vėliau pralaimėjo bulgarui (?) ir JAV atstovui Bobiui Daglasui. Susumavus visus taškus Afganistano atstovas užėmė 5-ą vietą tarp 21-o startavusių imtynininkų. 1968 m. vasaros olimpiadoje imtynininkas eliminuotas trečiajame etape. 1972 m. vasaros olimpiadoje Mohamadas pirmą kartą startavo ne laisvųjų imtynių, o graikų-romėnų imtynių varžybose, bet pralaimėjęs jau pirmąją kovą iš tolimesnių varžybų pasitraukė.

## Šaltiniai
Boriso Jelcino viršūnė

**Boriso Jelcino viršūnė** (, ) – 5168 m aukščio kalnas Kirgizijoje, Isyk Kulio srityje, Terskėjaus Alatau kalnagūbryje (Tian Šanis). Boriso Jelcino, pirmojo Rusijos prezidento, garbei ši viršūnė pavadinta 2002 m. Iki tol ji vadinosi Oguz-Bašiu.

## Išnašos
Lankasteris (Pensilvanija)

**Lankasteris** () – miestas Jungtinėse Amerikos Valstijose, Pensilvanijos valstijoje. Lankasteris pavadintas pagal Anglijos miestą Lankasterį. Lankasteris – vienas seniausių ne prie jūros esančių JAV miestų: 1730 m. Pensilvanijos gubernatorius Lankasteriui suteikė miestelio statusą, o 1733 m. buvo sudarytas jo statybų planas.

2019 m. duomenimis, Lankasteryje gyvena 59 265 žmonės, pagal gyventojų skaičių tarp Pensilvanijos savivaldybių jis užima 11–ą vietą.

Mieste daug koledžų, yra teatrų, muziejų. Lankasteris yra Pensilvanijos amišų centras. Išvystytas prekybos ir paslaugų sektorius.

## Išnašos
Arkadiko tiltas

**Arkadiko tiltas** (), arba **tiltas ties Kazarma** – senovinis tiltas, pastatytas Mikėnų civilizacijos laikais, esantis netoli šiuolaikinio kelio iš Tirinto į Epidaurą Peloponeso pusiasalyje, Graikijoje. Šis Graikijos bronzos amžiuje, maždaug apie 1300 m pr. m. e. pastatytas arkinis tiltas yra seniausias pasaulyje ir tarp išlikusių arkinių pasaulio tiltų yra iki šiol naudojamas.

Mikėnų civilizacijos laikais tiltas įėjo į greitkelį tarp dviejų miestų, kuris buvo platesnio karinio kelių tinklo dalis. Jo pralaidos tarpatramis – apie 1 m, o tiltas pagamintas Mikėnų kultūrai būdinga maniera iš ciklopinių didelių akmenų. Statinys yra 22 m ilgio, 5,60 m pločio ties pagrindu ir 4 m aukščio. Kelio plotis viršuje yra apie 2,50 metro. Sudėtingas tilto ir kelio išplanavimas rodo, kad jis buvo specialiai pastatytas naudotis kovos vežimais.

Arkadiko tiltas yra vienas iš keturių žinomų Mikėnų civilizacijos laikų arkinių tiltų netoli Arkadiko, kurie visi priklauso tam pačiam bronzos amžiaus greitkeliui tarp dviejų miestų ir yra panašios konstrukcijos bei amžiaus.

## Šaltiniai
Chirurgas

**Chirurgas** ( – „plaštaka“ + *ἔργον* – „darbas, veiksmas“) – medicinos profesija, kurios pagrindinė veikla yra chirurgija, t. y. kūno operavimas. Skaičiuojama, kad pasaulyje per metus chirurgai atlieka per 300 milijonų operacijų, tarp jų apie 0,5 mln. Lietuvoje.

## Istorija

Pirmuoju chirurgu laikomas VI a. pr. m. e. indų gydytojas Sušruta. Vėliau, islamo mokslo klestėjimo laikais ypač išgarsėjo Al-Andalusijos arabas Zahravis (963–1013), laikomas vienu iš šiuolaikinės chirurgijos pradininkų. Viduramžių Europoje chirurgo darbą dažniausiai atlikdavo barzdaskučiai.

Lietuvoje kai kurios chirurginės operacijos darytos jau III–IV a. 1781 m. chirurgus pradėjo rengti Vilniaus universitetas. 1809 m. Jacques Briotet prie Vilniaus universiteto įkūrė 13 lovų chirurgijos kliniką su operacine, išugdė gerų vietinių chirurgų. 1847 m. Liudvikas Liachovičius praėjus vos 4 mėnesiams po eterio narkozės atradimo, ją pritaikė per operaciją Vilniuje. 1922 m. įkūrus Lietuvos universitetą jame įsteigta Chirurgijos katedra. 1935 m. įkurta Lietuvos chirurgų draugija. Po Antrojo pasaulinio karo pradėta kurti specializuota chirurgija.

## Lietuva
2021 m. Lietuvoje buvo 908 chirurgai (chirurgai, abdominalinės chirurgijos gydytojai, koloproktologai, kraujagyslių chirurgai, širdies chirurgai, neurochirurgai, krūtinės chirurgai, plastinės ir rekonstrukcinės chirurgijos gydytojai, veido ir žandikaulių chirurgai, urologai, onkologai chirurgai, abdominalinės onkochirurgijos gydytojai, krūtų onkochirurgijos gydytojai), 67 vaikų chirurgai (vaikų chirurgai, vaikų neurochirurgai, vaikų urologai), dalis chirurgų dirbo odontologijos srityje (burnos chirurgai, veido ir žandikaulių chirurgai). Pas chirurgus užfiksuota apie 0,5 mln. apsilankymų, tarp jų – 25,8 tūkst. pirminėje priežiūroje, 330,6 tūkst. bendrosios chirurgijos, 49,6 tūkst. neurochirurgijos, 60,4 tūkst. kraujagyslių chirurgijos, 4,5 tūkst. krūtinės chirurgijos, 0,5 tūkst. širdies chirurgijos, 16,5 tūkst. plastinės ir rekonstrukcinės chirurgijos, 11,8 tūkst. veido ir žandikaulių chirurgijos.

## Šaltiniai
Noreikiškių seniūnija

**Noreikiškių seniūnija** – buvęs administracinis-teritorinis vienetas Kauno rajono savivaldybės vakarinėje dalyje, Suvalkijos etnografiniame regione. Centras – Noreikiškės.

## Geografija

Seniūnija buvo įsikūrusi į vakarus nuo Kauno miesto centro, į vakarus nuo Aleksoto, kairiajame Nemuno krante. Per seniūniją ėjo keliai  ir , Nemuno pašlaitėje buvo daug miškingų plotų.

## Istorija

Seniūnija įkurta 1995 m. vietoje Noreikiškių apylinkės. 1999 m. sausio 1 d. panaikinta, jos teritorijoje įkurtos naujos Akademijos seniūnija ir Ringaudų seniūnija.

## Šaltiniai
Shift 2: Unleashed

**Need for Speed: Shift 2 – Unleashed** (trumpiau tariamas **Shift 2: Unleashed**) – lenktynių žanro kompiuterinis žaidimas, sukurtas britų kompanijos „Slightly Mad Studios“ ir 2011 m. išleistas „Electronic Arts“. Tai septynioliktoji „Need for Speed“ žaidimų serijos dalis, tiesioginis „Need for Speed: Shift“ tęsinys, praplečiantis daugybę žaidimo aspektų nuo savo pirmtako.

Šioje žaidimo dalyje galima lenktyniauti net daugiau kaip su 145 skirtingų automobilių, siūlomų iš daugiau kaip 37 skirtingų gamintojų ir 36 skirtingose trasose, kuriose žaidėjai gali varžytis kelių tipų lenktynėse. Taip pat yra galimybė žaisti tinkle su kitais žaidėjais internetiniu ryšiu. Atsiranda keletas naujovių, tokios kaip kameros vaizdas pro vairuotojo šalmą, lenktynės naktį ir "Autolog" sistema, pristatyta jau „Need for Speed: Hot Pursuit“ (2010).

2021 m. gegužės 31 d. Electronic Arts pranešė išimanti žaidimą iš prekybos internetu, o kartu su juo vėliau išjungianti *online* režimo serverius. Dabar yra prieinamos tik neoficialiai platinamos fizinės DVD žaidimo kopijos iš kitų prekeivių. 

## Nuorodos

* Oficiali svetainė

## Išnašos
Olympias Lympion

**Olympias Lympion** () – Kipro futbolo klubas iš Limpijos (Limbijos). 

## Istorija

Klubas įkurtas 1941 m. Limpijoje (Limbijoje). Žaidė žemesniuose divizionuose.

2021–2022 m. sezone pateko į Antrą divizioną (antra pakopa), tačiau jame liko penkioliktoje vietoje (iš šešiolikos dalyvių) ir iškrito į žemesnį divizioną.

## Sezonai

|}

## Emblema

Vaizdas:Olympias Lympion senasis logo.png|Senoji emblema
Vaizdas:Olympias Lympion naujasis logo.png|Naujasis logotipas


## Apranga
;Sportinės aprangos pokyčiai:

## Spalvinė gama

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
Need for Speed: The Run

**Need for Speed: The Run** – 2011 m. lenktynių žanro kompiuterinis žaidimas, studijos „EA Black Box“ sukurtas PlayStation 3, Windows, Xbox 360 versijoms, o „Firebrand Games“ sukurtas 3DS ir Wii versijoms. Žaidimą išleido „Electronic Arts“. Buvo planuojama išleisti ir iOS versiją, tačiau buvo atšaukta.

Žaidime veiksmas vyksta per visą JAV, nuo San Fransisko iki Niujorko, automobiliu važiuojama iš vieno taško į kitą. Kelionės metu tenka lenktyniauti su daugybe kitų lenktynininkų, siekiančių laimėti pagrindinį prizą. Žaidime netrūksta ekstremalių situacijų, nuolatos susiduriama su klimato pokyčiais, bandoma išvengti akistatos su teisėsauga, kuri lydi beveik kiekviename žingsnyje. Bus ir etapas, kai reikės sprukti nuo kelyje pasirodžiusių ginkluotų nusikaltėlių. Kelyje niekada nebus nuobodu, nes žaidėjas pastoviai gauna laiko iššūkių, taip pat galima nuo kelio nustumti varžovus, o atšiauriame klimate teks atsargiau naudoti stabdžius. Kitaip nei ankstesnėse dalyse, nelieka atviro pasaulio, o automobilių pasirinkimas dažniausiai prieinamas per degalines, kurių kelyje yra apstu.

„The Run“ kūrėjų buvo plačiai reklamuojamas, tačiau ne visai palankiai vertinamas kritikų. Anot jų, kai kuriose vietose nepakankamai gerai sukurtas ir banalus siužetas, žaidimas baigiasi pernelyg greitai, taip pat itin trūksta nustatymų automobiliams.

2021 m. gegužės 31 d. kompanija „Electronic Arts“ pranešė išimanti žaidimą iš prekybos internetu.

## Nuorodos

* Oficialus puslapis

## Išnašos
Sejeris (Pensilvanija)

**Sejeris** () – miestelis Bradfordo apygardoje, Pensilvanijoje, JAV. Būdamas didžiausia gyvenvietė apygardoje, Sejeris yra pagrindinė Sejerio mikropolinės statistinės srities gyvenvietė. Jis yra už 29 km į pietryčius nuo Elmiros (Niujorko valstija) ir už 48 km į pietvakarius nuo Bingamtono. Anksčiau Sejeryje buvo gaminami įvairūs geležies dirbiniai. 1900 m. Sejeryje gyveno 5243, 1910 m. – 6426, o 1940 m. – 7569 žmonės. 2019 m. Sejeryje gyveno 5366 žmonės.

Kaip gyvenvietė, Sejeris buvo užregistruotas 1891 m. sausio 27 d. ir pavadintas Roberto Heišemo Sejerio (), Pensilvanijos ir Niujorko geležinkelio prezidento, garbei, mat R. Sejeris šioje vietovėje padėjo išplėtoti susisiekimą geležinkeliu.

Sejeris yra Pen–Jorko slėnio, Niujorko ir Pensilvanijos valstijose keturių besiribojančių bendruomenių grupės, dalis. Šią bendruomenių grupę sudaro: Veiverlis (Niujorko valstija), Pietų Veiverlis (Pensilvanijos valstija), Sejeris, Atėnai (Pensilvanijos valstija) ir kelios mažesnės gretimos bendruomenės. Iš viso Pen–Jorko slėnyje gyvena beveik 35 000 žmonių.

Sejeryje gimė kalbininkas, baltistas V. R. Šmolstygas.

## Išnašos
Arijų rasė

**Arijų rasė** – pasenusi istorinė rasės koncepcija, atsiradusi XIX a. pabaigoje. Terminas vartotas siekiant apibūdinti Vakarų ir Rytų Europos šiaurinių kraštų gyventojų fizines ypatybes. Antropologiniai, istoriniai ir archeologiniai įrodymai nepatvirtina šios koncepcijos pagrįstumo.

Ši sąvoka kilusi iš sampratos, kad pirmieji praindoeuropiečių kalbos vartotojai buvo išskirtiniai pranašesnio žmonijos tipo protėviai ir kad jų palikuonys iki šių dienų sudaro arba išskirtinę rasę, arba europidų rasės porasę, kartu su semitų ir chamitų rasėmis. Šis taksonominis požiūris į žmonių populiacijų grupių skirstymą kategorijomis dabar laikomas klaidingu ir biologiškai beprasmiu dėl glaudaus genetinio panašumo ir sudėtingų šių grupių tarpusavio ryšių. Šiuolaikiniai mokslininkai atmetė rasės, kultūros ir kalbos izomorfizmą kaip klaidingą sampratą.

XIX a. terminą ėmė vartoti įvairūs rasistiški ir antisemitiški rašytojai, įskaitant Artiūrą de Gobino, Richardą Vagnerį ir Hiustoną Stiuartą Čemberleną, kurių mokslinis rasizmas paveikė vėlesnę nacių rasinę ideologiją. XX a. 3-iajame dešimtmetyje ši sąvoka buvo siejama su nacizmu ir naudojama palaikyti baltųjų viršenybės arijų ideologiją, kuri vaizdavo arijų rasę kaip „pranašesnę“, o ne arijai buvo laikomi prastesniais (*Untermensch* – ‘pusžmogis’) ir egzistencine grėsme, kuri turėjo būti pašalinta, o tokie žmonės – sunaikinti. Nacistinėje Vokietijoje šios idėjos sudarė esminę valstybinės ideologijos, vedusios į Holokaustą, dalį.

## Išnašos

## Šaltiniai
* 
* 
* 
*